Source: http://www.rvr.sk/sk/spravy/?aktualitaId=2512
Timestamp: 2017-06-27 15:48:38+00:00
Document Index: 300063

Matched Legal Cases: ['súd ', 'súd ', 'súd ', '§ 32', 'súd ', 'súd ', 'súd ']

Tlačová správa: Najvyšší súd potvrdil prvú zo sankcií, ktorú Rada uložila za audiotextové súťaže (7. 5. 2014) - Rada pre vysielanie a retransmisiu Tlačová správa: Najvyšší súd potvrdil prvú zo sankcií, ktorú Rada uložila za audiotextové súťaže (7. 5. 2014)
Najvyšší súd Slovenskej republiky potvrdil rozhodnutie Rady pre vysielanie a retransmisiu, ktorým uložila pokutu 16 000 eur spoločnosti MARKÍZA – SLOVAKIA, s.r.o. za odvysielanie komunikátov Sexy výhra dňa 11. a 20. januára 2013 a Akčná výhra dňa 30. marca a 1. mája 2013 na programovej službe DAJTO. Vzhľadom na povahu komunikátov Rada posudzovala súťaže ako telenákup a sankciu vysielateľovi uložila za porušenie § 32 ods. 4 písm. a) zákona o vysielaní a retransmisii - povinnosť zabezpečiť čestnosť a slušnosť reklamy a telenákupu, pretože obsahovali nejednoznačné, nepresné a nesprávne inštrukcie o spôsobe riešenia zadaných úloh. Pri dodržaní zadania príkladu, tak ako ho prezentovala moderátorka počas hry, nebolo možné dospieť k výsledku, ktorý označil vysielateľ za správny, a príklad bol fakticky neriešiteľný.Rozhodnutie Najvyššieho súdu je konečné, MARKÍZA – SLOVAKIA, s.r.o. sa voči nemu nemôže odvolať. Rada vydala v súvislosti s vysielaním audiotextových súťaží zatiaľ päť rozhodnutí o uložení sankcie – štyroch pokút v celkovej výške 32 000 eur a jedného upozornenia na porušenie zákona; voči vysielateľom vedie niekoľko správnych konaní. Všetky pokuty boli uložené vysielateľovi MARKÍZA – SLOVAKIA, s.r.o., spoločnosť sa na Najvyšší súd odvolala voči viacerým rozhodnutiam. Kontakt pre médiá: Mgr. Lucia Jelčová, PhD. hovorkyňaRada pre vysielanie a retransmisiutel.: +421 2 20 90 65 03mobil: +421 918 696 286mail: lucia.jelcova@rvr.sk
Tlačová správa: Najvyšší súd potvrdil prvú zo sankcií, ktorú Rada uložila za audiotextové súťaže (7. 5. 2014) Tlačová správa: Najvyšší súd potvrdil prvú zo sankcií, ktorú Rada uložila za audiotextové súťaže (7. 5. 2014) Prípadné námety a pripomienky k tejto stránke, prosím, oznámte na: office@rvr.sk, resp. tel. č. + 421 2 20 90 65 03.
Kancelária Rady Formuláre žiadosti o licenciu / registráciu retransmisie
Príspevky – elektronický zborník Fotogaléria